”Un autoturism condus de un tânăr în vârstă de 25 de ani, din municipiul Galați, în timp ce se deplasa pe banda 1 de circulație (...) ar fi efectuat manevra de întoarcere, moment în care ar fi intrat în impact cu o motocicletă care se deplasa în aceeași direcție pe banda 2 și care era condusă de un bărbat de 41 de ani, din municipiul Galați. În urma impactului au fost rănite două persoane care se aflau pe motocicletă, fiind vorba despre conducătorul acesteia, care a fost rănit grav, și o femeie de 34 de ani”, informează IPJ Galați.
Echipajele medicale de la SMURD Galați și de la Serviciul de Ambulanță Județean care au intervenit la fața locului i-au efectuat manevre de resuscitare bărbatului rănit, după care acesta a fost transportat la spital în stare de inconștiență. Acesta a murit însă în unitatea medicală.
Și pasagera de pe motocicletă a fost dusă la spital.
(sursa: Mediafax)